సోమాజీగూడ, హైదరాబాదు

సోమాజీగూడ, తెలంగాణ రాష్ట్రం,హైదరాబాద్ జిల్లా,అమీర్‌పేట్ మండలం పరిధిలో ఉంది.
ఇది తెలంగాణ రాష్ట్ర రాజధాని హైదరాబాదులోని ఒక ప్రాంతంనిజాం కాలంలోని రెవెన్యూ విభాగపు ఉద్యోగైన సోమాజీ అనే వ్యక్తి ఈ ప్రాంతంలో నివసించడంవల్ల, ఈ ప్రాంతానికి సోమాజీగూడ అనే పేరు వచ్చింది. గవర్నరు యొక్క అధికారిక నివాసంమైన రాజ్ భవన్ సోమాజిగూడలోనే ఉంది. బేగంపేట, పంజాగుట్ట ఖైరతాబాదులకు సమీపంలో ఉన్న కారణంగా సోమాజిగూడకు ప్రాముఖ్యత వచ్చింది.

 పరిసర ప్రాంతాలు 
సోమాజిగూడ, రాజ్ భవన్ రోడ్డు శివారు ప్రాంతంలో ఉంది. ప్రశాంతమైన నివాసప్రాంతంగా ఉంటే సోమాజీగూడా, ప్రస్తుతం హైదరాబాదులోని ఆధునిక వ్యాపార కేంద్రాలలో ఒకటిగా రూపాంతరం చెందింది. ఇక్కడ నగల దుకాణాలు, ఆటోమొబైల్, బ్యాంకింగ్ సంస్థలు తమ వ్యాపార కార్యకలాపాలు నిర్వహిస్తున్నాయి.
 రాజ్ భవన్ రోడ్
 జఫర్ అలీ బాగ్
 దుర్గ నగర్ కాలనీ
 ఆసిఫ్ అవెన్యూ
 కపాడియా లేన్
 గుల్మోహార్ అవెన్యూ
 మాతా నగర్ కాలనీ
 బిఎస్ మఖ్టా
 ఎంఎస్ మఖ్టా
 అంబేద్కర్ నగర్‌
 ప్రభుత్వ కార్యాలయాలు 
 అడ్మినిస్ట్రేటివ్ స్టాఫ్ కాలేజ్ ఆఫ్ ఇండియా
 లేక్ వ్యూ గెస్ట్ హౌస్
 రాజ్ భవన్
 గవర్నమెంట్ నర్సింగ్ స్కూల్
 దిల్కుషా గెస్ట్ హౌస్
 ఆంధ్రప్రదేశ్ మిల్క్ డెవలెప్మెంట్ కార్పొరేషన్ లిమిటెడ్
 నేషనల్ ఇన్స్టిట్యూట్ ఆఫ్ అమెచ్యూర్ రేడియో (HAM)
 ఆసుపత్రులు 
 యశోదా ఆసుపత్రి
 దక్కన్ ఆసుపత్రి
 మాట్రిక ఆసుపత్రి
 మాక్సివిజన్ ఆసుపత్రి
 విజయ డయోగ్నస్టిక్స్
 జోయి ఆసుపత్రి

 డబుల్ బెడ్రూమ్ ఇళ్ళు 
పేద ప్రజల సొంతింటి కలను నెరవేర్చాలనే లక్ష్యంతో తెలంగాణ ప్రభుత్వం ప్రవేశపెట్టిన డబుల్ బెడ్ రూమ్ ఇళ్ళ పథకంలో భాగంగా సోమాజీగూడ పరిధిలోని అంబేద్కర్‌ నగర్‌లో నిర్మించిన 330 డబుల్‌ బెడ్‌ రూం ఇండ్ల నిర్మాణ సముదాయాన్ని 2021, జూన్ 26న తెలంగాణ రాష్ట్ర ఐటీ-మున్సిపల్‌-పరిశ్రమల శాఖామంత్రి కల్వకుంట్ల తారక రామారావు ప్రారంభించి, లబ్ధిదారులకు అందించాడు. ఈ కార్యక్రమంలో రాష్ట్ర హోంమంత్రి మహమూద్‌ అలీ, మంత్రి తలసాని శ్రీనివాస్‌ యాదవ్‌, ఎమ్మెల్సీ సురభి వాణి దేవి, జీహెచ్‌ఎంసీ మేయర్‌ గద్వాల విజయలక్ష్మి, డిప్యూటీ మేయర్‌ మోతె శ్రీలతా శోభన్‌రెడ్డి ఇతర ప్రజాపతినిధులు, అధికారులు పాల్గొన్నారు.

28 కోట్ల రూపాయలతో 330 డబుల్‌ బెడ్‌ రూం ఇళ్లు నిర్మించడంతోపాటు వాటర్‌ ట్యాంక్‌, విద్యుత్‌ సౌకర్యం, దుకాణాలు వంటి మౌలిక సదుపాయాలు కల్పించబడ్డాయి. ఒక్కొ ఇళ్ళు 560 చదరపు అడుగుల విస్తీర్ణంలో 8.50 లక్షల రూపాయలతో నిర్మించబడింది.

చిత్రమాలిక

 మూలాలు 

 ఇతర లంకెలు 


వర్గం:హైదరాబాదు జిల్లా
వర్గం:హైదరాబాదులోని ప్రాంతాలు
వర్గం:హైదరాబాదు